Romanovite 300-aastase valitsemise juubeli monument
Romanovite 300-aastase valitsemise juubeli monument oli pooleli jäänud monument Venemaal Kostroma kremlis. Monumendi arhitekt oli Sergei Vlassev ning skulptor Amandus Adamson. Monumendi lõplikuks kõrguseks plaaniti 36 meetrit ning figuurigrupp pidi koosnema 26 isiku kujust. Monumendi konkursi korraldas Keiserlik Kunstiakadeemia 1911. aastal.